b'\n_START_ARTICLE_\nJuodasis metalas\n_START_SECTION_\nPirmoji banga\n_START_PARAGRAPH_\nBlack metal s\xc4\x97klos buvo pas\xc4\x97tos ankstyvaisiais 9-o de\xc5\xa1imtme\xc4\x8dio metais, kurie \xc5\xbeinomi, kaip \xe2\x80\x9epirmoji Black metal\xe2\x80\x9c banga. Pirmieji Black metal atlik\xc4\x97jai buvo britai Venom. J\xc5\xb3 pirmasis albumas \xe2\x80\x9eWelcome to Hell\xe2\x80\x9c (angl. \xe2\x80\x9eSveiki atvyk\xc4\x99 pragaran\xe2\x80\x9c) buvo i\xc5\xa1leistas 1981 ir, kartu su antru albumu \xe2\x80\x9eBlack metal\xe2\x80\x9c (angl. \xe2\x80\x9eJuodasis metalas\xe2\x80\x9c), tapo dideliu \xc4\xafkv\xc4\x97pimu ateities grup\xc4\x97ms. Muzika daugeliu po\xc5\xbeymi\xc5\xb3 buvo pana\xc5\xa1i \xc4\xaf ateities Black metal: \xc5\xbeemas produkcijos lygis, ar\xc5\xa1\xc5\xabs rifai, s\xc4\x85lyginai riaumojantis vokalistas. Visgi, stilisti\xc5\xa1kai Venom, buvo labiau NWOBHM/Thrash metal atlik\xc4\x97jai. J\xc5\xb3 aprangos stilius taip apt buvo pana\xc5\xa1us \xc4\xaf ateities atlik\xc4\x97j\xc5\xb3\xc2\xa0\xe2\x80\x93 odin\xc4\x97s keln\xc4\x97s, spygliuotos apyrank\xc4\x97s ir pan. Venom taip pat susigalvojo slapyvard\xc5\xbeius\xc2\xa0\xe2\x80\x93 startin\xc4\x97 grup\xc4\x97s sud\xc4\x97tis buvo Cronos, Mantas, Abaddon._NEWLINE_Visgi, didesn\xc4\xaf \xc4\xafkv\xc4\x97pim\xc4\x85 scenai dav\xc4\x97 \xc5\xa0vedijos vieno \xc5\xbemogaus grup\xc4\x97 Bathory, u\xc5\xbe kurios vairo s\xc4\x97d\xc4\x97jo Quorthon (tikras vardas Thomas Forsberg). Ankstyvoji Bathory k\xc5\xabryba buvo grynas Black metal su \xc5\xbeemu produkcijos lygiu, greitu tempu, padriku grojimu ir ausis rai\xc5\xbean\xc4\x8diais vokalais. Pirmi du albumai (\xe2\x80\x9eBathory\xe2\x80\x9c ir \xe2\x80\x9eThe Return\xe2\x80\x9c) yra klasikinio, senosios mokyklos (\xe2\x80\x9eold school\xe2\x80\x9c) Black metal pavyzd\xc5\xbeiai. V\xc4\x97liau, v\xc4\x97lyvajame 9-ajame de\xc5\xa1imtmetyje, \xc5\xa1i grup\xc4\x97 evoliucionavo \xc4\xaf artisti\xc5\xa1k\xc4\x85 juodmetal\xc4\xaf ir \xc4\xaf muzik\xc4\x85 \xc4\xafpainiojo akustini\xc5\xb3 interliud\xc5\xb3 ir Norvegijos liaudies melodij\xc5\xb3 kartu su norvegi\xc5\xa1kos mitologijos lyrikomis. Quorthon mir\xc4\x97 2004-\xc5\xb3j\xc5\xb3 bir\xc5\xbeelio 7-\xc4\x85. _NEWLINE__NEWLINE_Kitos dvi stiprios \xc4\xaftakos buvo Danijos Mercyful Fate ir \xc5\xa0veicarijos Celtic Frost, kurios stipriai naudojo okultin\xc4\x99 tematik\xc4\x85, kas v\xc4\x97liau tapo Black metal pagrindu. King Diamond, Mercyful Fate vokalistas sugalvojo pirm\xc4\x85 \xe2\x80\x9ecorpse paint\xe2\x80\x9c, kuris bus pla\xc4\x8diai naudojamas ateityje. Pastarieji taip pat vartojo \xc5\xa1ventvagi\xc5\xa1k\xc4\x85 \xc4\xafvaizd\xc4\xaf, kas buvo stipri \xc4\xaftaka ateities kartoms.\n_START_SECTION_\nAntroji banga\n_START_PARAGRAPH_\nBlack metal \xc4\xafgavo savo dabartin\xc4\x99 form\xc4\x85 d\xc4\x97l toki\xc5\xb3 grupi\xc5\xb3 kaip Darkthrone, Enslaved, Burzum, Satyricon, Mayhem, Gorgoroth, Immortal, Emperor, Marduk ir Dimmu Borgir \xc4\xaftakos, kurios pa\xc4\xafvairino sen\xc4\x85j\xc4\xaf stili\xc5\xb3, \xc4\xafne\xc5\xa1\xc4\x97 populiariojo Heavy metal ir klasikin\xc4\x97s muzikos element\xc5\xb3 ir i\xc5\xa1populiarino Black metal augan\xc4\x8diai pogrind\xc5\xbeio publikai. Antrosios juodmetalio bangos stilistikoje ai\xc5\xa1kiai matomas satanistinis arba pagoni\xc5\xa1kas \xc4\xafvaizdis, antikrik\xc5\xa1\xc4\x8dioni\xc5\xa1kos lyrikos ir okultin\xc4\x97 tematika. Dimmu Borgir buvo viena pagrindini\xc5\xb3 grupi\xc5\xb3, suk\xc5\xabrusi\xc5\xb3 simfoninio Black metal skambes\xc4\xaf._NEWLINE_Kai kuri\xc5\xb3 sen\xc5\xb3j\xc5\xb3 \xc5\xbeanro grupi\xc5\xb3 evoliucija pakeit\xc4\x97 komand\xc5\xb3 skambes\xc4\xaf taip, jog jos nebelaikomos Black metal v\xc4\x97liavos ne\xc5\xa1\xc4\x97jomis. Geras pavyzdys yra Mayhem. Jie prad\xc4\x97jo nuo Death/Black skambesio, per\xc4\x97jo prie visi\xc5\xa1kai gryno \xe2\x80\x9ejuodojo metalo\xe2\x80\x9c ir tada sugr\xc4\xaf\xc5\xbeo prie Death metal\xc4\x85. Taip pat Behemoth, kurie prad\xc4\x97jo nuo Black metal, o dabar groja sunkesn\xc4\xaf Death metal\xc4\x85.'